|  |  |  |  |  |  |  |
| --- | --- | --- | --- | --- | --- | --- |
| Nr. Rendor | Data e këkesës | Objekti i kërkesës | Data e përgjigjes | Përgjigje | Mëyra e përfundimit të kërkesës | Tarifa |
| 1 | 23.06.2025 | Të nderuar!xxxx xxxx dhe Rrjeti për Raportimin e Krimit të Organizuar dhe Korrupsionit në Shqipëri po trajton çështjen e mbetjeve spitalore, strukturën dhe procesin e tyre të menaxhimit. Në këto kushte, xxxx xxxx dhe Rrjeti për Raportimin e Krimit të Organizuar dhe Korrupsionit në Shqipëri, në bazë të ligjit Nr. 190 dt. 18.09.2014 “Për të drejtën e informimit për dokumentet zyrtare”, Neni 3, ju lutet institucionit tuaj për vënie në dispozicion: • Një kopje të listës së subjekteve të licensuara, të cilat prodhojnë mbetje spitalore në të gjithë Shqipërinë; • Një kopje të kontratave me firmat që operojnë për trajtimin e mbetjeve spitalore në Republikën e Shqipërisë. • Cilat janë kriteret që këto kompani janë shpallur fituese për evadimin e mbetjeve të rrezikshme spitalore? Ju lutem, të na bashkangjisni me dokumentat e nevojshme ku tregohen kriteret e nevojshme. • Një kopje të leje mjedisore të miratuara për kompanitë që janë lidhur kontratat. • Një kopje të protokollit të ndjekur në lidhje me menaxhimin e mbetjeve spitalore. • Një kopjeve të raporteve/anketimeve të bëra nga institucioni tuaj për ccështjen e menaxhimit të mbetjeve spitalore nga viti 2020-2025.• Kërkojmë një kopje të listës/raportit/regjistrit të sasisë dhe kategorisë së mbetjeve të prodhuara spitalore nga viti 2020-2025.• Kërkojmë një kopje të raportit buxhetor financiar në lidhje me menaxhimin e mbetjeve spitalore. • A ka një landfill specifik për këto mbetje? Po një incenerator specifik, a ekziston? Ju lutem, të na bashkangjisni dokumentet e protokollit të ndjekur.• Nëse po, cilat janë këta? Iu lutem, të na bashkangjisni edhe një kopje të dokumenteve të nevojshëm në kryerjen e këtyre proceseve dhe adresat e tyre.Kjo kërkesë bazohet në ligjin të sipërpërmendur, i cili shprehet:“Kërkuesit i vihet në dispozicion një kopje e plotë e dokumentit zyrtar, për të cilin kërkon të informohet.”Nëse ju si institucion nuk e dispononi një informacion të caktuar të pyetur nga ana jonë në këtë kërkesë, ju lutemi sipas nenit 12, pika 2 dhe 3, të ligjit nr. 119/2014 “Për të Drejtën e Informimit”, i cili thotë: “Në qoftë se pas shqyrtimit të kërkesës autoriteti publik konstaton se nuk e zotëron informacionin e kërkuar, ai, jo më vonë se 10 ditë kalendarike nga data e dorëzimit të kërkesës, ia dërgon atë autoritetit kompetent, duke e vënë në dijeni edhe kërkuesin. Arsyeja e vetme që justifikon dërgimin e kërkesës një autoriteti tjetër është mungesa e informacionit të kërkuar.” Dhe “3. Autoriteti publik, të cilit i është drejtuar kërkesa për informim, njofton kërkuesin se kërkesa e tij i është dërguar një autoriteti tjetër, si dhe e informon atë për kontaktet e autoritetit ku është dërguar kërkesa.”; ju lutem të na referoni në institucionin e duhur.Duke ju falënderuar paraprakisht për bashkëpunimin, mbetem në pritje të përgjigjes tuaj!Për çdo komunikim tjetër me qëllim orientimin dhe sqarimin e paqartësive, mund të më kontaktoni  | 23.06.2025 | Përshëndetje, Qendra Kombëtare e Biznesit, si institucioni i vetëm përgjegjës për regjistrimin e biznesit në Shqipëri, ofron shërbime funksionale në përputhje me parashikimet e Ligjit nr.9723, datë 03.05.2007 “Për regjistrimin e biznesit”, i ndryshuar dhe akteve nënligjore në fuqi. Me qëllim shkurtimin e kohës së marrjes së informacioneve të administruara dhe disponuara në regjistrin tregtar, konform parashikimeve të ligjit të sipërcituar, QKB, ka krijuar mundësinë e ofrimit të shërbimeve të tjera (dytësore), ndaj çdo individi/ subjekti të interesuar, përkundrejt tarifave përkatëse, të miratuara nga Ministri i Financave. Për përftimin e këtyre shërbimeve, çdo individ/subjekt i interesuar, mund të depozitojë kërkesën, të shoqëruar me mandat-pagesën përkatëse (ku specifikohet arsyeja e kryerjes së pagesës).  Ju bëjmë me dije se të dhënat vullnetare si numër telefoni dhe adresë e-maili janë të dhëna personale të cilat QKB nuk i vë në dispozicion si shërbime dytësore. Lutem formulimin dhe një herë në një format kërkese arsyen për të cilin kërkohet informacioni sipas urdhrit për tarifat e shërbimeve dytësore bashkëlidhur me pagesën përkatëse në lidhje me pikën e parë të kërkesës suaj. | E plotë | Nuk ka  |
| 2 | 30.06.2025 | I nderuar Drejtor,Vazhdimisht për kompani të ndryshme nuk na shfaqet nipti i kompanisë kur vendoset emri i saktë i kompanisë ose kur vendosen emrat e personave privatë nuk evidentohen të gjitha kompanitë nga shërbimi online në faqen zyrtare të Qendrës Kombëtare të Biznesit. Madje mungojnë dokumente të rëndësishme si transferim aksionesh, bilance dhe vendime gjykatash.Në rastin konkret, Gjykata ka vendosur përkohësisht sekuestro kompanisë “xxxx” me numër nipti “xxxx” në vitin 2024 sipas referencës nga QKB-ja për cështjen me numër “CN-xxxx-xx-24”. Në këtë rast, në ekstrakt nuk gjendet vendimi i plotë i Gjykatës, vendim të cilin QKB-ja e disponon sepse përndryshe nuk mund të vendoste sekuestro ndaj subjektit.Mbasi është hequr sekuestroja në Tetor 2024 me anë të vendimit nr. xxxx (xx-2024-xxxx) datë xx.xx.2024 të Gjykatës së Apelit të Juridiksionit të Përgjithshëm, subjekti i është rikthyer përsëri administratorit të mëparshëm. Përsëri në këtë rast mungon vendimi i Gjykatës që duhet të ishte ngarkuar në sistem.Në kuadër të transparencës publike, duke u bazuar tek ligji Nr. 119/2014 “Për të Drejtën e Informimit”, i ndryshuar, ne kërkojmë si informacion:1. Të gjitha dokumentet e ngarkuara në sistem për cështjen me numër CN-xxxx-xx-24 së bashku me vendimin e plotë të Gjykatës nga ekstrakti i kompanisë “xxxx” me numër nipti “xxxxx”.2. Të gjitha dokumentet e ngarkuara në sistem për cështjen me numër CN-xxxx-xx-24 së bashku me vendimin e plotë të Gjykatës nga ekstrakti i kompanisë “xxxx” me numër nipti “xxxx”.Duke u bazuar në ligjin nr 119/2014 “Për të Drejtën e Informimit”, i ndryshuar, këto informacione vihen në dispozicion të publikut pa kërkesë specifike dhe të arsyetuar”. Për çdo komunikim tjetër me qëllim orientimin dhe sqarimin e paqartësive, mund të më kontaktoni edhe në kontaktet e mëposhtme.Duke ju falenderuar për bashkëpunimin, xxxx xxxx! | 11.07.2025 | Përshëndetje!Dokumentacionin e kërkuar e gjeni bashkëlidhur.Faleminderit! | E plotë | Nuk ka  |
| 3 | 04.07.2025 | Te nderuar, Shoqeria “xxxx” SHPK, regjistruar prane Qendres Kombetare te Biznesit me NUIS xxxxx, me adrese ne “Rruga xxxx, Tirane, Shqiperi, eshte pjese e xxxx Group i cila eshte e specializuar ne fushen e prodhimit, montimit, dizajnimit dhe shitjes e instalimeve elektrike, kabllove dhe sistemeve elektrike per perdorim industrial, kryesisht ne sektorin e automjeteve. Grupi ka nje reputacion te shkelqyer nderkombetar dhe puneson mbi 13,000 punonjes ne te gjithe boten. Shoqeria xxxx Shpk disponon Leje Mjedisore te Tipit B me numer identifikimi Nr. xxxx date xxxx-2024 leshuar nga Agjencia Kombetare e Mijedisit. Duke qene se gjate aktivitetit te saj industrial krijohen mbetje te cilat referuar legjislacionit per menaxhimin e integruar te mbetjeve nuk mbulohen teresisht nga Leja Mjedisore e Tipit B dhe per kete qellim nenkontraktohen subjekte te tjera per kryerjen e ketyre sherbimeve, kerkojme nga ana juaj te na vendosni ne dispozicion listen e subjekteve tregtare te licencuara nga ana juaj te cilat mbi bazen e VKM Nr. 402 date 30.06.2021 “Per miratimin e katalogut te mbetjeve” disponojne kodet e meposhteme: Dukeq se ky informacion eshte shume i rendesishem per procesin e nenkontraktimit te subjekteve te tjera, do te vleresonim mirekuptimin dhe bashkepunimin tuaj per venien ne dispozicion te kesaj liste sa me shpejt te jete e mundur. Vleresojme bashkepunimin e deritanishem dhe jemi te bindur ne korrektesen dhe profesionalizmin tuaj. Ju falenderojme paraprakisht per bashkepunimin. | 21.07.2025 | Përshëndetje,  Ne pergjigje te kerkeses tuaj, ju bejme me dije se te dhenat qe disponon QKB jane vetem ato te dhenat te cilat permbajne PN/LN (numer leje/licence) dhe jo te dhenat e specifikimeve te tyre . Kodet e mbetjeve ne licencat aktive miratohen nga Agjencia Kombetare e Mjedisit. Per me teper informacion duhet t’i drejtoheni institucionit perkates, ku jane edhe dosjet perkatese per subjektet me leje/licenca aktive. https://akm.gov.al/ | E plotë  | Nuk ka  |
| 4 | 17.07.2025 | KËRKESË PËR QKR (Qendra Kombëtare e Regjistrimit të Bizneseve)Drejtuar: QKR – Tiranë Nga:Kërkesë për informacion mbi vendndodhjen ligjore të aktivitetit të kompanisë xxxx GmbH / xxxx xxxx.Përshkrimi:Kërkoj që në bazë të Ligjit Nr. 9723, datë 03.05.2007 “Për Qendrën Kombëtare të Biznesit”, të më vini në dispozicion informacionin e mëposhtëm për subjektin:Emri tregtar: xxxx GmbH (ose firma që lidhet me emrin xxxx xxxx)Administrator / pronar: xxxx xxxxKonkretisht kërkoj të më informoni:1. Cila është adresa ligjore dhe fizike e aktivitetit të kësaj firme?2. A është e regjistruar ndonjëherë adresa Lagjja nr. 8, Rr. Abdy Frashëri, Tiranë si vend veprimtarie për këtë subjekt? | 23.07.2025 | Pershendetje!Në përgjigje të kërkesës tuaj, në zbatim të Ligjit Nr. 119/2014 “PËR TË DREJTËN E INFORMIMIT”, i ndryshuar dhe në zbatim të Ligjit Nr. 124/2024 “PËR MBROJTJEN E TË DHËNAVE PERSONALE”, po ju veme ne dispozicion ekstraktin historik te shoqerise i cili permban te gjitha veprimet e deklaruara ne Qendren Kombetare te Biznesit duke perfshire dhe hapjen/mbylljen e adresave kryesore dhe dytesore. Faleminderit! | E plotë | Nuk ka |
| 5 | 28.07.2025 | Drejtuar: Qendrës Kombëtare të Biznesit Për dijeni: Ministria e Ekonomisë, Kulturës dhe Inovacionit Përshëndetje, Duke u mbështetur në Ligjin Nr. 119/2014 “Për të drejtën e informimit,” dhe në përputhje me nenet e këtij ligji, i cili rregullon të drejtën e njohjes me informacionin që prodhohet ose mbahet nga autoritetet publike, ju drejtohemi me këtë kërkesë për të marrë informacionin e mëposhtëm: 1. A ka paraqitur xxxx xxxxx xxxxx në Qendrën Kombëtare të Biznesit kërkesën për leje për license për ushtrimin e aktivitetit si mjeke e përgjithshme në një qendër mjekësore private? 2. Nëse po, lutemi të na vini në dispozicion këtë license. Bazuar në detyrimet ligjore për transparencë dhe në të drejtën e qytetarëve për t'u informuar, presim që të na mundësoni informacionin e kërkuar brenda afatit të përcaktuar nga legjislacioni në fuqi. Duke ju falënderuar paraprakisht për bashkëpunimin, mbetemi në pritje të një përgjigjeje sa më të shpejtë nga ana Juaj.  | 29.07.2025 | Pershendetje!Në zbatim të Ligjit Nr. 119/2014 “PËR TË DREJTËN E INFORMIMIT”, i ndryshuar dhe në zbatim të Ligjit Nr. 124/2024 “PËR MBROJTJEN E TË DHËNAVE PERSONALE”, Në përgjigje të email-it dhe shkresës suaj, mbi kërkesën për informacion nëse Znj. xxxx xxxx xxxx ka paraqitur kërkesë për leje/licencë për ushtrimin e aktivitetit si mjeke e përgjithshme në një qendër mjekësore private, ju bëjmë me dije se, kërkimi i subjekteve tregtare në regjistrin tregtar, bëhet duke u mbështetur në kriteret e mëposhtme: NUIS (NIPT)- Numri unik i identifikimit të subjektit;Emri i Subjektit tregtar;Numri i vendimit të regjistrimit të subjekteve në gjykatë (nëse ka të tillë);Të dhënat (emër, mbiemër, atësi) i administratorit/ ortakut/ aksionerit aktual të shoqërisë. Nga verifikimi i kryer mbi bazën e emrit, si kriter i vetëm kërkimi, rezulton se: Shtetësja: xxxx xxxx xxxx, me nr. ID xxxxx, figuron e regjistruar si person fizik, pajisur me NUIS (NIPT) xxxxxxxxx. Ky subjekt aktualisht rezulton me status “Pasiv”. Bashkëlidhur, po ju vëmë në dispozicion ekstraktin historik të subjektit, ku pasqyrohet i gjithë historiku i veprimtarisë së tij. Gjithashtu ju bëjmë me dije se, në bazë të nenit 61 të ligjit Nr.9723/ 2007 “Për Regjistrimin e Biznesit” i ndryshuar, Qendra Kombëtare e Biznesit sipas ligjit, regjistron në regjistrin tregtar dhe publikon të dhënat në faqen zyrtare të internetit www.qkb.gov.al, lehtësisht të aksesueshme, ku mund të gjeni informacionin dhe dokumentacionin e kërkuar për çdo subjekt në kohë reale. Nga kontrolli i të dhënave të publikuara në Regjistrin Kombëtar të Licencave, Lejeve dhe Autorizimeve të administruar nga QKB, rezulton se subjekti me NUIS (NIPT) xxxx, ka paraqitur aplikimet si më poshtë:LC-xxxx-xx-2012 për pajisjen me licencë për veprimtarinë: Tregtim me pakicë i barnave për njerëz, aplikim i cili rezulton në statusin “Refuzuar”.LC-xxxx-xx-2012 për pajisjen me licencë për veprimtarinë: Tregtim me pakicë i barnave për njerëz, aplikim i cili rezulton në statusin “Refuzuar”.LC-xxxx-xx-2012 për pajisjen me licencë për veprimtarinë: Tregtim me pakicë i barnave për njerëz, aplikim i cili rezulton në statusin “Aprovuar”. Nga sistemi është gjeneruar licenca me LN-xxxx-xx-2012.Bashkëlidhur, po ju vëmë në dispozicion licencën e subjektit, ku pasqyrohet veprimtaria për të cilën është licencuar. Për sa i përket kërkesës për informacion nëse Znj. xxxx xxxx xxxx ka paraqitur kërkesë për leje/licencë për ushtrimin e aktivitetit si mjeke e përgjithshme në një qendër mjekësore private, ju bëjmë me dije se, pika 3, e nenit 17, e Ligjit Nr. 10081, datë 23.02.2009, “Për Liçencat, Autorizimet dhe Lejet në Republikën e Shqipërisë”, i ndryshuar, parashikon se:Formulari tip (kërkesa) përmban, të paktën, këto të dhëna:a) emërtimin e kategorisë /nënkategorisë;b) llojin e veprimtarisë, veprimit apo të së mirës publike e të përdorimit të saj;c) të dhënat për identifikimin e kërkuesit dhe të personit që paraqet kërkesën;ç) vendin apo vendet e ushtrimit të veprimtarisë, të kryerjes së veprimit apo përdorimit të së mirës;d) të dhëna të tjera specifike, sipas kategorisë /nënkategorisë;dh) deklaratën e kërkuesit, që vërteton se i njeh kriteret e licencimit/autorizimit/lejimit dhe i përmbush ato (për kriteret, përmbushja e të cilave vetëdeklarohet);e) deklaratën për vërtetësinë e dokumenteve shoqëruese dhe/ose që i njeh dhe/ose i pranon detyrimet e licencimit/autorizimit/lejimit dhe do t'i përmbushë ato;ë) adresën për komunikim;f) listën e dokumenteve shoqëruese që duhet paraqitur. Për sa më sipër, theksojmë se Qendra Kombëtare e Biznesit kryen verifikimin vetëm mbi të dhënat e sipërcituara dhe nuk mund të kryejë verifikimin e kërkuar nëse Znj. xxxx xxxx xxxx, rezulton mjeke e përgjithshme në qendër mjekësore private. Faleminderit, | E plotë | Nuk ka |
| 6 | 04.09.2025 | Përshëndetje,Duke u mbështetur në Ligjin Nr. 119/2014 “Për të Drejtën e Informimit,” dhe në përputhje me nenet e këtij ligji, i cili rregullon të drejtën e njohjes me informacionin që prodhohet ose mbahet nga autoritetet publike, ju drejtohemi me këtë kërkesë për të marrë informacionin e mëposhtëm:· lutemi të na vini në dispozicion historikun e ndryshimeve që ka bërë subjekti privat me numër identifikimi xxxx, regjistruar në emër të z.xxxx xxxx, fusha e veprimtarisë “Tregtimi bombula gazi me pakicë”, me adresë Fier Strum, Suk 1, Fshati Suk 1, rruga në qendër të fshatit, zona kadastrale me nr - xxxx, pasuria me nr - xx/x. godinë një-katëshe.Bazuar në detyrimet ligjore për transparencë dhe në të drejtën e qytetarëve për t'u informuar, presim që të na mundësoni informacionin e kërkuar brenda afatit të përcaktuar nga legjislacioni në fuqi.Duke ju falënderuar paraprakisht për bashkëpunimin, mbetemi në pritje të një përgjigjeje sa më të shpejtë nga ana Juaj. | 04.09.2025 | Përshëndetje!Në zbatim të Ligjit Nr. 119/2014 “PËR TË DREJTËN E INFORMIMIT”, i ndryshuar dhe në përgjigje të kërkesës tuaj, do të gjeni bashkëlidhur ekstraktin historik për subjektin xxxx xxxx me nr. nipti xxxxx. Faleminderit, | E plotë | Nuk ka |
| 7 | 04.09.2025 | Gjatë verifikimit të dokumenteve publike të subjektit tim në portalin tuaj (qkb.gov.al), kam vënë re se në dosjet e skanuara shfaqen edhe të dhëna shumë të ndjeshme personale, si numri i pasaportës dhe nënshkrimi im me dorë.Sipas Ligjit Nr. 124/2024 “Për mbrojtjen e të dhënave personale”, i cili është harmonizuar me standardet e BE-së:Neni 6 përcakton parimin e minimizimit të të dhënave, që nënkupton se duhen publikuar vetëm të dhënat e domosdoshme për qëllimin ligjor.Neni 5 pika 24 dhe 28 kategorizon nënshkrimet dhe të dhënat biometrike si të dhëna të ndjeshme. Përpunimi i tyre është i ndaluar, përveç rasteve të përjashtuara shprehimisht nga ligji dhe vetëm me masa shtesë mbrojtjeje.Në këtë kuadër, kam disa pyetje konkrete:Cila është baza ligjore e saktë që justifikon publikimin e numrave të pasaportës dhe të nënshkrimeve të dorës në dokumentet e aksesueshme publikisht?Si e harmonizoni këtë praktikë me parimin e minimizimit të të dhënave sipas Nenit 6 të ligjit të ri?A parashikoni masa për redaktimin (maskimin) e numrave të dokumenteve dhe për heqjen e nënshkrimeve nga versionet publike, duke i ruajtur ato vetëm në dosjet jo publike?Cili është oficeri i mbrojtjes së të dhënave (DPO) pranë QKB-së me të cilin mund të lidhem?Si krahasim, në Regjistrin e Pronarëve Përfitues, të dhënat e publikuara kufizohen vetëm në emër, shtetësi, muaj dhe vit lindjeje, si dhe përqindjen e pronësisë, dmth. pa numra pasaporte dhe pa nënshkrime. Ky model tregon qartë standardin e minimizimit të të dhënave publike.Dua gjithashtu të theksoj se QKB është e certifikuar me ISO 9001:2015 për sistemet e menaxhimit të cilësisë. Duke qenë se ky standard ndërkombëtar kërkon procese të qarta dhe vlerësime periodike të cilësisë, më intereson të di në mënyrë të veçantë se si këto standarde të cilësisë reflektohen në fushën e mbrojtjes së të dhënave personale, në përputhje me Ligjin Nr. 124/2024?Ju lutem, më ktheni një përgjigje me shkrim brenda 15 ditëve pune dhe më informoni mbi masat që do të ndërmerren. | 11.09.2025 | Pershendetje,Ne pergjigje te e-mailit tuaj ju bejme me dije se:Referuar nenit 19 të Ligjit Nr. 9723 “Për Regjistrimin e Biznesit” i ndryshuar, regjistri përmban të dhëna, që i përkasin themelimit, veprimtarisë dhe çregjistrimit të subjekteve, çdo ndryshim në status dhe organizimin e subjektit, të dhëna, që i përkasin atij në lidhje me përfaqësimin, si dhe të dhëna të tjera, të parashikuara me ligj. Ne vijim referuar nenit 21 të Ligjit Nr.9723, të sipërcituar, çdo e dhënë, e regjistruar dhe e publikuar në regjistrin tregtar, sipas dispozitave të këtij ligji, vlerësohet e njohur dhe mund t’u kundrejtohet të tretëve nga dita e publikimit, sipas nenit 61 të këtij ligji. Ndërkohe referuar nenit 61 të Ligjit Nr.9723,datë 03.05.2007 “Për regjistrimin e biznesit” i ndryshuar, çdo e dhënë e regjistruar në regjistër nga QKB-ja publikohet në Buletinin e Njoftimeve Zyrtare të Regjistrimit, që mbahet nga QKB-ja në format elektronik dhe botohet në faqen e saj zyrtare të internetit. QKB-ja kryen publikimin në buletin brenda një dite nga data e kryerjes së regjistrimit. Për çdo publikim përcaktohet qartë data, në të cilën është regjistruar e dhëna e publikuar. QKB-ja për çdo ditë pune publikon në buletin të gjitha regjistrimet e kryera gjatë ditës së mëparshme. Publikimi në Buletinin e Njoftimeve Zyrtare të Regjistrimit përbën publikim zyrtar të regjistrimeve, të kryera në kuptim të nenit 21 të këtij ligji. Gjithashtu, në bazë të nenit 66 të ligjit të sipërcituar, Çdo person i interesuar mund të kryejë, sipas këtij ligji, pa pagesë, pranë çdo sporteli shërbimi, kërkime në bazën e të dhënave elektronike për çdo të dhënë të regjistruar, me përjashtim të adresës së banimit të individëve. Per sa me siper dokumentacioni i depozituar ne regjistrin tregtar eshte publik dhe i aksesueshem nga palet e treta.Faleminderit! | E plotë | Nuk ka |
| 8 |  |  |  |  |  |  |
| 9 |  |  |  |  |  |  |
| 10 |  | . |  |  |  |  |